text: Flugtbilist taget med narko og våben
  15 april 2016 kl. 04.32
  Syd- og Sønderjyllands Politi har sigtet en mand for narkokørsel og flugt efter færdselsuheld i Esbjerg.
  En politipatrulje standsede torsdag en 27-årig mand i Ølgod, der efterfølgende både viste sig at være påvirket af hash og samtidig var flygtet fra et færdselsuheld tidligere på dagen i Esbjerg.
  I bilen fandt politiet også 42,5 gram hash, en mindre mængde amfetamin samt slagvåben. Da manden ikke var i besiddelse at et kørekort, så blev både bilen og en motorcykel efterfølgende konfiskeret. Det fortæller vagtchef Henrik Sønderskov fra Syd- og Sønderjyllands Politi til TV SYD.
  Senere torsdag aften kl. 20.50 blev en mand fra Aabenraa standset i Tinglev. Ved en narkotest på stedet viste det sig, at han også var narkopåvirket og manden er derfor også sigtet for kørsel i narkopåvirket tilstand.
  Ifm. færdselsuheld med flugt i Esbjerg g.d. har vi nu sigtet en person og beslaglagt både bil og MC grundet manglende kørekort #politidk
  
  